# Usar el &kturtle;

Aquesta és una captura de pantalla del &kturtle; en acció
Finestra principal del &kturtle;

La finestra principal del &kturtle; té tres parts principals: L'editor (1) a l'esquerra és on escriviu les ordres de &turtlescript;, el llenç (2) a la dreta on la tortuga farà el seu dibuix, i l'inspector (3) el qual us donarà informació quan executeu el programa. A més d'aquests es troba la barra de menús (5) des d'on es poden abastar totes les accions, la barra d'eines (4) la qual permet seleccionar amb rapidesa les accions més utilitzades, El quadre d'entrada Consola:, el qual podeu utilitzar per a introduir una ordre per a provar-la, i la barra d'estat (a la part inferior de la finestra) on trobareu la informació sobre l'estat del &kturtle;.

## L'editor

En l'editor escriureu les ordres de &turtlescript;. La majoria de les funcions de l'editor es poden trobar en els menús Fitxer i Edita. L'editor es pot acoblar sobre cada vora de la finestra principal o es pot desacoblar i posar a qualsevol lloc de l'escriptori.

Teniu diverses maneres d'obtenir algun codi en l'editor. La manera més senzilla és utilitzar un exemple: Seleccioneu el submenú Fitxer Exemples i seleccioneu un exemple. El fitxer d'exemple que trieu s'obrirà a l'editor, a continuació, podeu utilitzar l'element de menú Executa Executa (drecera: &Alt;F2) o el botó Executa des de la barra d'eines per a executar el codi si així ho desitgeu.

Podeu obrir fitxers de &turtlescript; escollint l'element de menú Fitxer Obre....

La tercera manera és escriure directament el vostre propi codi en l'editor o fer copia/enganxa sobre algun codi.

## El llenç

El llenç és el domini de la tortuga, la tortuga hi dibuixa d'acord amb les ordres que rep. Després d'aconseguir una mica de codi en l'editor i executar-lo, poden passar dues coses: O bé el codi s'executa bé, i el més probable serà veure com canvia alguna cosa en el llenç; o heu comès un error en el codi, en aquest cas, apareixerà la pestanya d'error explicant l'error que s'ha comès.

Podeu apropar i allunyar el llenç amb la roda del ratolí.

## L'inspector

L'inspector informa sobre les variables, les funcions apreses i mostra l'arbre de codi mentre s'executa el programa.

L'inspector es pot acoblar sobre cada vora de la finestra principal, o es pot desacoblar i posar a qualsevol lloc de l'escriptori.

## La barra d'eines

Des d'aquí arribareu amb rapidesa a les accions més utilitzades. La barra d'eines també conté el quadre d'entrada Consola:, on podreu invocar les ordres amb rapidesa, això podria ser útil en cas que vulgueu provar una ordre sense modificar el contingut de l'editor.

Podeu configurar la barra d'eines utilitzant Arranjament Configura les barres d'eines... per a ajustar-la millor a les vostres preferències.

## La barra de menús

A la barra de menús trobareu totes les accions del &kturtle;. Es troben en els següents grups: Fitxer, Edita, Llenç, Executa, Eines, Arranjament i Ajuda. En aquesta secció es descriuen tots.

### El menú Fitxer

&Ctrl;N Fitxer Nou

  Crea un fitxer nou i buit de &turtlescript;.

&Ctrl;O Fitxer Obre...

  Obre un fitxer de &turtlescript;.

Fitxer Obre'n un de recent

  Obre un fitxer de &turtlescript; obert recentment.

Fitxer Exemples

  Obre programes en &turtlescript; d'exemple. Els exemples estan en el vostre idioma preferit que podeu triar el submenú Arranjament Idioma de script.

Fitxer Aconsegueix més exemples...

  Obre el diàleg Obtén les novetats candents per a descarregar fitxers en &turtlescript; addicionals des d'Internet.

&Ctrl;S Fitxer Desa

  Desa el fitxer en &turtlescript; actualment obert.

&Ctrl;&Maj;S Fitxer Desa com a...

  Desa el fitxer en &turtlescript; actualment obert en un lloc especificat.

Fitxer Exporta com a HTML...

  Exporta el contingut actual de l'editor com un fitxer &HTML; que inclou els colors de ressaltat.

&Ctrl;P Fitxer Imprimeix...

  Imprimeix el codi actual en l'editor.

&Ctrl;Q Fitxer Surt

  Surt del &kturtle;.

### El menú Edita

&Ctrl;Z Edita Desfés

  Desfà l'últim canvi al codi. El &kturtle; desfà de manera il·limitada.

&Ctrl; &Maj; Z Edita Refés

  Refà un canvi desfet en el codi.

&Ctrl;X Edita Retalla

  Retalla al porta-retalls el text seleccionat a l'editor.

&Ctrl;C Edita Copia

  Copia al porta-retalls el text seleccionat a l'editor.

&Ctrl;V Edita Enganxa

  Enganxa el text del porta-retalls a l'editor.

&Ctrl;A Edita Selecciona-ho tot

  Selecciona tot el text a l'editor.

&Ctrl;F Edita Cerca...

  Amb aquesta acció trobareu les frases en el codi.

F3 Edita Cerca la següent

  Utilitzeu aquesta opció per a cercar la següent ocurrència de la frase cercada.

&Maj;F3 Edita Cerca l'anterior

  Feu-la servir per a trobar l'anterior ocurrència de la frase cercada.

&Ins; Edita Mode sobreescriptura

  Commuta entre els modes «inserir» i «sobreescriure».

### El menú Llenç

Llenç Exporta a imatge (PNG)...

  Exporta el contingut actual del llenç com una imatge del tipus PNG (Portable Network Graphics).

Llenç Exporta a dibuix (SVG)...

  Exporta el contingut actual del llenç com un dibuix vectorial del tipus &SVG; (Scalable Vector Graphics).

Llenç Imprimeix el llenç...

  Imprimeix el contingut actual del llenç.

### El menú Executa

F5 Executa Executa

  Comença l'execució de les ordres que es troben a l'editor.

F6 Executa Pausa

  Atura momentàniament l'execució. Aquesta acció només s'habilita quan les ordres s'estan executant.

F7 Executa Interromp

  Atura l'execució. Aquesta acció només s'habilita quan s'estan executant les ordres.

Executa Velocitat d'execució

  Presenta una llista de les possibles velocitats d'execució, consisteix en: Velocitat màxima (sense ressaltat ni inspector), Velocitat màxima, Lenta, Més lenta, La més lenta i Instrucció a instrucció. Quan la velocitat d'execució s'estableix a Velocitat màxima (predeterminat) amb prou feines podreu mantenir-vos al dia amb què està succeint. De vegades, aquest comportament es vol, però de vegades volem fer un seguiment de l'execució. En aquest últim cas voldreu establir la velocitat d'execució a Lenta, Més lenta o La més lenta. Quan se selecciona un dels modes lents la posició actual de l'executor es mostrarà a l'editor. Instrucció a instrucció executarà una ordre a la vegada.

### El menú Eines

Eines Selector de direcció...

  Aquesta acció obre el diàleg selector de direcció.

Eines Selector de color...

  Aquesta acció obre el diàleg selector de color.

### El menú Arranjament

Arranjament Idioma de script

  Tria el llenguatge per al codi.

&Ctrl;E Arranjament Mostra l'editor

  Mostra o oculta l'editor.

&Ctrl;I Arranjament Mostra l'inspector

  Mostra o oculta l'inspector.

Arranjament Mostra els errors

  Mostra o oculta la pestanya Errors amb una llista dels errors resultants de l'execució del codi. Si aquesta opció està habilitada, feu clic al Llenç per a veure la tortuga una altra vegada.

F11 Arranjament Mostra els números de les línies

  Amb aquesta acció podeu mostrar els números de línia en l'editor. Això pot ser útil per a trobar els errors.

Arranjament Mostra la barra d'eines

  Mostra o oculta la barra d'eines principal.

Arranjament Mostra la barra d'estat

  Mostra o oculta la barra d'estat.

Arranjament Configura les dreceres de teclat...

  El diàleg estàndard del &kde; per a configurar les dreceres.

Arranjament Configura les barres d'eines...

  El diàleg estàndard del &kde; per a configurar les barres d'eines.

### El menú Ajuda

El &kturtle; disposa del menú Ajuda predeterminat del &kde; com es descriu en els Fonaments del &kde; amb una entrada addicional:

F2 Ajuda Ajuda sobre: ...

  Aquesta és una funció molt útil: Ofereix ajuda sobre el codi a la posició del cursor a l'editor. Així, &pex;, heu utilitzat l'ordre `print` (`imprimeix`) en el vostre codi, i voleu llegir i saber el que diu el manual sobre aquesta ordre. Només cal moure el cursor sobre l'ordre i prémer la tecla F2. El manual mostrarà tota la informació sobre l'ordre `print` (`imprimeix`).

  Aquesta funció pot ser útil mentre s'aprèn &turtlescript;.

## La barra d'estat

A la barra d'estat obtindreu informació sobre l'estat del &kturtle;. Al costat esquerre es mostra informació sobre l'última acció. Al costat dret trobareu la ubicació actual del cursor (números de línia i columna). Enmig de la barra d'estat s'indica el llenguatge actualment utilitzat per a les ordres.